การเสริมหน้าอกไม่ว่าจะเป็นการผ่าตัดใส่ซิลิโคน หรือ การดูดไขมันแล้วนำมาเติมหน้าอก มีข้อดีข้อเสียแตกต่างกัน ทั้งนี้ขึ้นอยู่กับความพึงพอใจและความต้องการของคนไข้ด้วย
การเสริมหน้าอกด้วยซิลิโคน : สามารถอยู่กับเรานานหลายปี ได้ขนาดที่ใหญ่ตามที่ต้องการ แต่แผลผ่าตัดอาจจะค่อนข้างใหญ่ และอาจดูไม่เป็นธรรมชาติเมื่อสัมผัสจะไม่นุ่มนวล อีกทั้งถ้ากรณีแพทย์ไม่ชำนาญหรือเป็นซิลิโคนไม่ได้มาตรฐานก็อาจทำให้เกิดอันตรายหรือเกิดพังผืดบริเวณหน้าอกได้
การเสริมหน้าอกด้วยไขมันตนเอง : ส่วนกรณีเติมไขมันบริเวณหน้าอกข้อดีคือได้ลดสัดส่วนโดยการดูดไขมันส่วนเกินตามร่างกายนำมาเติมบริเวณหน้าอกให้มีขนาดใหญ่ขึ้น สัดส่วนเล็กลงกระชับขึ้นและได้หน้าอกที่ใหญ่ขึ้นอย่างเป็นธรรมชาติ ได้สัมผัสที่นุ่มนวล และแผลผ่าตัดมีขนาดเล็ก แต่ถ้าหากไขมันในร่างกายไม่มีคุณภาพก็อาจส่งผลทำให้เซลล์ไขมันที่ปลูกถ่ายไม่ติดได้เช่นกัน ทั้งนี้ก็ขึ้นอยู่กับองค์ประกอบหลายๆอย่างของแต่ละบุคคลด้วย
ไม่ว่าจะทำการเสริมหน้าอกด้วยไขมันตนเอง หรือ ซิลิโคน ก่อนที่เราจะตัดสินใจทำควรศึกษารายละเอียดให้รอบครอบและถี่ถ้วน ดูปัจจัยหลายๆอย่างทั้งแพทย์ที่ทำการผ่าตัด สถานพยาบาลได้มาตรฐานหรือไม่ หรือสอบถามจากบุคคลใกล้ตัวที่เคยทำหัตถการเหล่านี้ เพื่อที่เราจะได้ไม่ตัดสินใจพลาด และปลอดภัยกับตัวเราด้วยค่ะ